text: 70-årig fundet efter tip
  20 februar 2017 kl. 13.39
  Den 70-årige mand, der natten til søndag forlod sit hjem, er mandag fundet i god behold.
  Et tip fra en borger, der kunne genkende både manden og hans bil, førte til, at han mandag blev fundet. Det oplyser Sydøstjyllands Politi mandag til TV SYD.
  Manden blev fundet i Juelsminde, ikke specielt langt fra sit hjem.
  Ifølge politiet var det en vågen borger, der havde læst om manden i pressen, der kontaktede politiet. Manden er nu hjemme i god behold.
  